આ પ્રશ્‍ન અંગે અમરેલી જીલ્‍લા ભાજપના પૂર્વ પ્રમુખ ડો. ભરતભાઈ કાનાબારની આગેવાનીમાં એક પ્રતિનિધિ મંડળે ગુજરાતના મુખ્‍યમંત્રી વિજયભાઈ રૂપાણી પાસે રજુઆત કરી હતી. મુખ્‍યમંત્રીએ પ્રશ્‍નની ગંભીરતા સમજી સી.એમ. ઓફિસના મુખ્‍યમંત્રીના ખાસ અધિકારી કૈલાસ નાથજી તથા ખાણ ખનિજ ખાતાના રાજયના વડા રૂપવંતસિંઘને ડો. કાનાબાર સાથે બેસાડયા હતાં. આ મીટીંગના અનુસંધાને અમરેલી જીલ્‍લાના રેતીના 13 બ્‍લોકસની લીઝ આપવાની કાર્યવાહી કરવા આાગળ વધારવામાં આવી. આ 13 બ્‍લોક પૈકી સાવરકુંડલા તાલુકાના કુલ પ બ્‍લોક (કરજાળા ખાતે 4 અને નેસડી ગામે 1 બ્‍લોક) તથા ધારી તાલુકાના 8 બ્‍લોક (દિતલા ગામે 3, નવા ચરખા ખાતે 4 અને ખંભાળીયા ખાતે 1 બ્‍લોક) બનાવવાના ચક્રો ગતિમાન થયા. આ બ્‍લોકની લીઝ માટે માપણી કરવા નાગપુરથી કેન્‍દ્ર દ્ધારાઆઉટ સોર્સીંગ કરાયેલ ટીમ અમરેલી આવી પણ એ સમયગાળામાં અમરેલી જીલ્‍લામાં વ્‍યાપક વરસાદ હોવાથી આ માપણીનું કામ અધુરૂં રહેલ.